Takaitaccen Tarihin Jagoran juyin juya halin Musulunci Ayatullah Sayyid Ali Khamene'i "Idan kuna tunanin samun wani mutum kamar Sayyid Khamene'i mai riko da Musulunci, uma wanda zuciyarsa take cike da shaukin yin hidima wa wannan al'umma, alle ba za ku samu ba. Na san shi shekara da shekaru". Imam Khumaini (r.a) An haifi mai girma Jagora juyin juya halin Musulunci Ayatullah Sayyid Ali Khamene'i dan marigayi Hujjatul Islam wal Muslimin Hajj Sayyid Jawad al-Husaini al-Khamene'i ne a ranar 24 ga watan Tir shekarar 1318 (hijira shamsiyya) wacce ta yi daidai da 28 ga watan Safar 1358 (hijira kamariyya) 15 ga watan Yuli 1939 (miladiyya) a garin Mashhad mai tsarki. Shi ne na biyu cikin ‘ya’yan mahaifinsa. Rayuwar Sayyid Jawad Khamene'i (mahaifin Jagora) kamar ta sauran malaman addini rayuwa ce wacce ba ta a zo a gani ba. Don haka ne ma mai dakinsa da ‘ya’yansa suka koyi rayuwa mai sauki da yarda da dan abin da ake da shi.